Ψευτοσουφλέ με ζαμπόν και 3 τυριά
Νόστιμη και εύκολη συνταγή για το καθημερινό τραπέζι.
1 πακέτο (350 γρ.) φέτες ψωμί του τοστ, της αρεσκείας μας, περίπου 800 ml φρέσκο γάλα, πλήρες, 250 γρ. κασέρι σε φέτες για τοστ, 250 γρ. φέτες ζαμπόν χοιρινό ή γαλοπούλας, 250 γρ. γραβιέρα της αρεσκείας μας, τριμμένη, 1/2 φλιτζ. τσαγιού τριμμένη παρμεζάνα, 1 κουτ. σούπας βούτυρο αγελάδας, μαλακωμένο, αλάτι, φρεσκοτριμμένο πιπέρι
Για το ψευτοσουφλέ με ζαμπόν και 3 τυριά ξεκινάμε και Αλείφουμε με το μαλακωμένο βούτυρο ένα μέτριο πυρίμαχο βαθύ ταψί με διαστάσεις περίπου 40 x 20 εκ.Προθερμαίνουμε τον φούρνο στους 180°C.Σε φαρδύ μπολ βάζουμε το γάλα και αλατοπίπερο.Βουτάμε εκεί περίπου τις μισές  φέτες ψωμιού, μία μία, για λίγα δευτερόλεπτα, τις βγάζουμε, τις πιέζουμε απαλά ανάμεσα στις παλάμες μας πάνω από το μπολ,  για να στύψουμε το περιττό γάλα, και τις στρώνουμε στο ταψί, καλύπτοντας τελείως  τον πυθμένα του.Αν χρειαστεί, κόβουμε κάποιες φέτες σε μικρότερα κομμάτια για να  εφαρμόσουν καλά.Πάνω τους στρώνουμε  τις μισές φέτες κασέρι, τις μισές φέτες ζαμπόν και σκορπίζουμε τη μισή γραβιέρα.Επαναλαμβάνουμε τη διαδικασία με  τις υπόλοιπες φέτες ψωμιού, μουλιασμέ- νες και αυτές στο γάλα και στυμμένες, τις  υπόλοιπες φέτες κασέρι και ζαμπόν και την  υπόλοιπη τριμμένη γραβιέρα.Πασπαλίζουμε και με την τριμμένη παρμεζάνα.Περιχύνουμε το σουφλέ με όσο γάλα περίσσεψε  και φουρνίζουμε.Ψήνουμε για περίπου 1 ώρα, μέχρι να  ροδίσει η επιφάνεια αλλά και το κάτω μέρους του σουφλέ.Αν η επιφάνεια πάρει  πολύ γρήγορα χρώμα, σκεπάζουμε το ταψί χαλαρά με αλουμινόχαρτο και συνεχίζουμε το ψήσιμο.Σερβίρουμε το σουφλέ ζεστό, όχι καυτό.
Γάλα,Τυρί